Facebook จะมีโหมด “หาคู่”
รู้หรือไม่ คนที่เล่น Facebook  มีจำนวน 200 ล้านคน ที่มีสถานะ “โสด” ซึ่งทำให้ในงาน F8 ปีนี้  Facebook ได้เปิดตัวเมนูสำหรับคนโสด จะเป็นอย่างไรนั้น  วันนี้ลงทุนแมนจะเล่าให้ฟัง
2 พ.ค. 2561

Facebook จะมีโหมด “หาคู่” / โดย ลงทุนแมน
รู้หรือไม่ คนที่เล่น Facebook
มีจำนวน 200 ล้านคน ที่มีสถานะ “โสด”
ซึ่งทำให้ในงาน F8 ปีนี้
Facebook ได้เปิดตัวเมนูสำหรับคนโสด
จะเป็นอย่างไรนั้น
วันนี้ลงทุนแมนจะเล่าให้ฟัง
ในวันที่ 1-2 พฤษภาคม นี้ Facebook ได้มีการจัดงาน F8 ขึ้นมาเพื่ออัพเดตข้อมูลว่าในแต่ละปี Facebook จะมีการใช้งานอะไรใหม่ๆ ออกมาบ้าง
ในงานนี้เป็นงานที่จัดขึ้นสำหรับผู้พัฒนาและธุรกิจที่สนใจในเรื่องของเทคโนโลยีของ Facebook โดยเฉพาะ
ซึ่งปีนี้ Facebook ได้มีการเปิดตัวฟังก์ชันใหม่หลายอย่าง ทั้ง การลบประวัติข้อมูลเก่าๆ ของเราได้ และ การป้องกันข้อมูลส่วนตัวของเรา
แต่ฟังก์ชันที่ถือว่าเป็นจุดเด่นในปีนี้ก็คือ ฟังก์ชันสำหรับคนโสดอย่าง การหาคู่ นั่นเอง
ถ้าเราหาคู่ใน Facebook เพื่อนเราจะเห็นมั้ย?
คำตอบคือ เพื่อนของเราใน Facebook จะไม่เห็นว่าเรากำลังหาคู่อยู่
การทำงานของฟังก์ชันนี้ จะมีลักษณะที่พยายามหาคนที่มี Lifestyle คล้ายๆ กัน เช่น กิจกรรมที่ทำ ความสนใจในเรื่องที่คล้ายกัน
และถ้าคิดว่าข้อมูลเบื้องต้นเป็นสิ่งที่น่าสนใจ เราก็จะสามารถพิมพ์เข้าไปพูดคุยได้อีกด้วย
วัตถุประสงค์ มีความคล้ายกับแอป Tinder แต่ Facebook จะเน้นความสัมพันธ์ระยะยาว
และการเปิดตัวในครั้งนี้ คนที่ได้รับผลกระทบมากที่สุดก็คงเป็น Tinder นั่นเอง
วันที่ 1 พ.ค. หลังจากที่ Facebook เปิดตัวฟังก์ชันนี้ทำให้หุ้นของ Match Group ที่เป็นเจ้าของแอป Tinder ร่วงลงไป 22% จากราคาเปิด
เหตุผลหลักก็เพราะแอป Tinder มีการเชื่อมข้อมูลส่วนตัวของผู้เล่นมาจาก Facebook โดยตรง
ถ้าถามฟังก์ชันนี้จะสามารถทำให้ Facebook ตีตลาดของ Tinder ได้หรือไม่ ก็คงอาจจะมีโอกาสสูง
เพราะคนที่ใช้ Facebook มีจำนวนมาก และก็คงอยากกดเข้าไปลองเล่นดูว่า ฟังก์ชันนี้เป็นอย่างไร
ถ้าเราลองวิเคราะห์ดู เรื่องนี้จริงๆ แล้วก็อาจจะมีเหตุผลเบื้องหลังซ่อนอยู่
ทุกคนคงยอมรับกันว่าตอนนี้เราโพสเรื่องราวใน Facebook น้อยลงกว่าเมื่อก่อนมาก
คนเปิด Facebook ตอนนี้เพื่อเสพข้อมูล มากกว่าที่จะ โพสข้อมูลของตัวเอง
แล้วจะทำอย่างไรให้คนเริ่มกลับมาโพสข้อมูล
โหมดหาคู่ ก็อาจเป็นหนึ่งในกลยุทธ์ที่ Facebook งัดมาใช้
ถ้าเรายังโสด เราก็ย่อมที่จะสร้าง Profile ของเราเองให้ดูดี ที่พร้อมจะให้ "คู่หมาย" เรามาลองส่องดู
ดังนั้นการเริ่มโพสสิ่งที่เกี่ยวข้องกับตัวเราก็จะเริ่มมีมากขึ้นในระบบของ Facebook
สุดท้ายคนที่ได้ประโยชน์มากที่สุด อาจจะไม่ใช่คนที่หาคู่ แต่เป็นที่ตัว Facebook เอง
ส่วนตัวเรา..
ถ้าหาคู่เจอแล้วจะเป็นความสัมพันธ์ระยะยาวหรือไม่นั้น
ก็คงต้องลองดูสักครั้ง
เพราะโสดไปนานๆ บางทีมันก็เหงาเหมือนกัน..
----------------------
<ad> ถ้าเราไม่โสดแล้ว ก็อาจอยากขยับขยายบ้าน
Renovate your home. Renovate your life. สร้างไลฟ์สไตล์ใหม่ในทำเลเดิม เพิ่มมูลค่าบ้านหลังที่คุณผูกพัน ในทำเลที่คุณคุ้นเคย
ด้วยบริการแบบ ONE Stop Service ช่วยให้การ “รีโนเวทบ้าน” เป็นเรื่องง่าย มั่นใจ ไร้กังวล โดยทีมงาน ออกแบบ-ก่อสร้าง ผู้เชี่ยวชาญและใส่ใจ
----------------------
Reference
-
-
[5906].